
AHATA ta opone fuertemente contra e 
restriccionnan proponi riba permiso di hotel 



REPRESENTANTENAN di hotel- y 
resortnan di Aruba a bin a reuni cu Ministro 
di Turismo, Transporte, Sector Primario y 
Cultura, Otmar Oduber pa discuti e plan di 
Gobierno pa introduci restriccion riba e forma 
cu e hotelnan por opera, como intento pa 
paralisa mas expansion di acomodacion cu tur 
cos inclui (all inclusive). 

Asociacion di Hotel y Turismo di Aruba 
(AHATA) a reuni cu Ministro Otmar Oduber 
diabierna dia 3 di juli atrobe pa discuti e 
asunto. 

AHATA a trece su oposicion contra e cambionan 
proponi fuertemente padilanti pa tres rason 
importante: 

> Esaki lo cambia e caracter di un permiso 
di hotel existente, 

> Esaki lo restringi e aptitud di e hotelnan 
pa ahusta nan mes n’e forsanan di mer- 
cado continuamente cambiante na un 
manera oportuno, 

> Esaki lo tin un impacto tremendamente 
negativo riba confiansa di e inversioni- 
stanan, pa motibo cu e lo tin un impacto 
directo riba balor di nan propiedadnan. 

AHATA a trece claramanete padilanti cu e 
modelo comercial cu ta existi actualmente, 
den cua e hotel- y resortnan por adapta rapida 
y efectivamente n’e demanda continuamente 
cambiante, a mustra di ta extremamente 
exitoso pa Aruba. 

AHATA a señala cu durante e ultimo 5 añanan 
Aruba a conoce un aumento excepcional 
den e cantidad di bishitante, surpasando 


grandemente e tasanan di crecemento global 
y regional, y cu e ingreso promedio pa kamber 
disponibel, cual ta un fuerte indicado di 
bishitante cada bes mas rico, a sigui crece cada 
aña for di 2009. 

AHATA a manifesta cu tanto sector priva como 
sector publico a bay conhuntamente di acuerdo 
cu e strategia pa futuro desaroyo di turismo 
di Aruba ta di atrae mas poder adkisitivo, 
mas bishitante cada bes mas rico y cu, den 
esencia, esaki ta nifica limitacion estricto di 
mas expansion di kamber hunto cu inversion 
significativo den e producto existente, 
pa mehora su calidad constantemente. 
Simplemente bisa, esaki ta nifica: Bay pa 
calidad enbes di cantidad. 

Na aña 2014 a prepara un plan conhunto di 
sector publico y sector priva cu tabata specifica 
e programa y accionnan necesario pa aumenta 
ingreso di acomodacion pa kamber disponibel 
na Aruba cu 9% pa aña durante e siguiente 
tres añanan. 

AHATA firmemente ta kere cu aworaki ta 
necesario pa implementa e plan ey y cu, 
haciendo esey, esaki lo incrementa demanda 
pa propiedadnan cu Plan Europeo (EP) y 
reduci e necesidad p’e propiedadnan ey ofrece 
un producto cu tur cos inclui (all inclusive). 
Hotel cu Plan Europeo ta hotel cu ta cobra 
solamente p’e kamber sin cuminda inclui. E 
huespednan mes por dicidi e ora ey cuanto nan 
kier paga pa tur nan cuminda y bebidanan y si 
nan kier come na hotel of no. 

AHATA a reconoce cu tabatin interes reciente 
pa converti hotel cu tradicionalmente tin un 
Plan Europeo (EP) den resort cu tur cos inclui 
(all-inclusive). A señala cu un rason primordial 
p’esey tabata cu e gastonan pa haci negoshi 
cu continuamente ta aumenta, a haci mas 
dificil y menos atractivo pa opera hotel cu Plan 
Europeo y cu tabatin mester di incentivo pa 
yuda e propiedadnan tradicional aki genera 
suficiente fondo pa haci e perfeccionamento 
continuo necesario den e calidad di nan 
producto posibel. 

E plan di mehoramento aki di ingreso pa 
kamber disponibel no solamente ta pidi p’e 
programanan di mercadeo di Autoridad 
di Turismo di Aruba (ATA) ta enfoca mas 
claramente riba atraccion di bishitante cada 
bes mas rico, sino ta urgi sector priva pa sigui 
inverti sumanan substancial di placa den 
mehora y perfeccionamento di e calidad di nan 


hotel- y resortnan. E sector aki a inverti mas di 
100 miyon dolar den e mehoramentonan ey 
den e ultimo 24 lunanan. 

AHATA a manifesta claramente, sinembargo, 
cu e plan aki por ta exitoso solamente si e 
inversionista y e propietarionan tin e seguransa 
cu e reglanan lo keda mescos. AHATA a 
bisa Ministro cu si e clima di inversion aki 
keda menasa dor di tal cambionan den e 
restriccionnan, henter e strategia di atrae 
bishitante cada bes mas rico basa riba un 
producto di calidad mas halto lo colapsa. 

A señala cu tin hopi otro lugar mas den nos 
region deseoso pa ricibi placa di inversion, 
siendo Cuba un ehempel particular, y cu si 
Aruba mester perde su atractividad como lugar 
pa inverti, e consecuencianan lo por ta masha 
serio. AHATA a expresa su preocupacion tambe 
cu tal interferencia di Gobierno den e forma 
con cualke negoshi mester opera, por plama 
masha liher den comunidad. 

AHATA ta extremamente consciente di e 
necesidad pa ofrece un producto balansa, en 
bista cu tin hopi peliger ora bo ta dependiente 
di un solo tipo di negoshi. P’esey AHATA ta kere 
cu tanto ATA como e hotelnan mes mester haci 
tur esfuerso pa atrae bishitante cada bes mas 
rico, particularmente di e negoshi di grupo y 
di incentivo. 

AHATA a splica Ministro cu nan ta kere cu 
un strategia di 4 punta di lansa lo t’esun mas 
efectivo p’e sector di turismo di Aruba sigui 
crece: 

1. E hotel- y resortnan di huesped di paso 
existente mester sigui opera manera nan 
ta haci actualmente y no mester impone 
limitacion cu ta regula e forma cu nan ta 
mercadea nan kambernan. 

2. Mester haci tur esfuerso pa intensifica ac- 
tividadnan di mercadeo dirigi riba atrac- 
cion di bishitante cada bes mas rico. 

3. Mester implementa e recomendacionnan 
di e Comision di ingreso pa kamber dis- 
ponibel mas liher posibel, atrobe cu e 
obhetivo di atrae bishitante cada bes mas 
rico, cu ta gasta mas. 

4. Mester pone un pakete di incentivo na 
disposicion di e sector, particularmente 
e sector di hotel cu EP, di acuerdo cu e 
recomendacionnan di e Comision di in- 
greso pa kamber disponibel, pa purba 
contraresta e retonan di sostenibilidad fi- 
nanciero cu e sector ey ta confronta. 

^Letter of intent' pa cumpra Huize Veneranda a 
wordo firma pa Stichting Monumentenfonds Aruba 



AYERA mainta a tuma lugar e 
firmamento di un ”letter of intent” 
entre Stichting Monumentenfonds 
Aruba y e famia Veneranda p’e 
opcion pa compra di edificio den 
Wilhelminastraat nr 7, conoci como 
ex-Papiamento Restaurant. 

E edificio ta keda dilanti Stadhuis 
y oficina di Algemene Rekenkamer 
Aruba (ex Bibliotheek) 

E firmamento a tuma lugar riba e 
balkon na halto banda pabou di e 
edificio, unda bo tin un bista riba tur 
e monumentonan den e becindario. 

Presidente di Gerencia di Stichting 
Monumentenfonds Aruba, sr. 
Roly Sint Jago y Directora sra. 
Anne Witsenburg, sra. Landa Ras- 
Merryweather, representante di 
famia Veneranda conhuntamente 
cu Minister di Turismo, Transporte, 
Sector Primario y Cultura sr. Otmar 
Oduber a firma e documentonan aki 
dilanti e herederonan di Veneranda 
y Machi Arends. 

Prome cu e firmamento sr. Ras- 
Merryweather a papia tocante e 
tempo sra. a bida hunto cu su wela 
y tabata wak e Carnaval pasa riba 
caminda ey dilanti y con e balcon 
a duna un bon bista riba klapchi 
durante Aña Nobo. 

Sr. Ras-Merryweahter tambe a papia 
over e deseo di su wela ta p’e edificio 
keda manteni pa Aruba. 

Minister Oduber a pone énfasis 
riba e historia di e edificio. Tambe 
e Minister a splica “e famia a duna 
dos condición pa un bendemento 
definitivo, e edificio mester keda 
conserva y e edificio mester wordo 
restuara na su estado orginal.” 
Stichting Monumentenfonds Aruba 
ta hopi contento cu e posibilidad di 
por cumpra e cas aki. 

“E cas aki tin hopi balor cultural 
pa nos comunidad. Sigur e edificio 
aki lo wordo restuara na su forma 
original.” 

E firmamento di un ‘letter of intent’ 
lo duna Monumentenfonds 4 luna 
pa realisa e cumpramento definitivo. 


“Si nos ta realisa e cumpramento 
definitivo nos lo restaura e edificio. 
E trayecto di restauracion lo tuma 
tempo. 

Tempo ta necesario pa studia e 
detayenan orginal, planea, haci un 
destaho publico etc.” 

E famia di Veneranda y Machi 
Arends tambe tabata hopi emociona. 
“E intencion di bendemento lo 
nifica pa nos cu e edificio lo wordo 
manteni p’e futuro y lo yuda bira un 
monumentonan bibo.” 

E cas aki tin un historia largo. El a 
wordo construi mas o menos den 
aña 1936 dor di e carpinte Dada 
Picus den estilo Latino-Neobarok. E 
estilo di e cas aki ta bin di Cartagena, 
Colombia. 

Den e fachada tin tur e ornamentonan 
di decoracion rond na halto. 

Na top na rand di dak tin e baluster 
di beton. Tambe tin balcon como 
decoracion n’e bentananan. 

E cura tambe ta traha cu yen di 
ornamenten di beton. 

Paden tambe bo ta weita e tegelnan 
di vloer original. Tin hopi parti 
paden cu a wordo demolisa pa 
cambionan cu bin despues. 

E residencia aki tin dos piso. Esun 
abou tabata wordo usa como lugar 
pa warda cos y 

principalmente tabatin un regenbak 
pa warda awa di yobida. 

Riba e prome piso t’e lugar unda e 
famia tabata biba. Riba e prome piso 
tambe tabatin e negoshi di “Super 
Icecream” di Machi Arends, tambe e 
floresteria di su )áu muher “Oncha’s 
Flower Shop” 

Den añanan 90 e cas aki a wordo 
converti den “Papiamento 
Restaurant” .Despues e lugar a keda 
hopi tempo sera. 

Despues a surgi varios candela cu 
a haci hopi daño n’e interior di e 
edificio. Bentananan a wordo kita y 
a pega bloki na su lugar. 

Awor e por wordo restuara na forma 
original pa wordo conserva pa nos y 
nos futuro generación. 

PARA kier un discusion habri y a haci un invitacion pa diarazon awor 

Di otro banda, Comision di Gobierno, 
no tin presupuesto pa traha y no por haci net nada ainda 


MASKE cu ta ser bisa cu e nombernan 
miembronan di Comision Re-apertura di 
Refineria ta conoci, te ainda esaki no ta regla 
pa ningun decreto. Papiando cu un di nan, e 
mes no sa kico lo t’e tarea pa haci, maske cu 
nan lo tin cu cuminsa na delibera cu Valero, pa 
sa kico ta nan intencion cu e refineria, pero e 
comision aki no tin nada presupuesta pa nan 
por traha. 

Pesey for di dia cu e nombernan ta conoci, 
nada oficial no a tuma lugar. Aparentemente 
Ministser Mike de Meza a djis cumpli cu e 
mocion expresa pa Parlamento, pero nada mas. 
E comision aki lo tin cu explora posibel 
reapertura di e refineria. 

E comision aki no tin intencion di reuni cu e 
grupo PARA, cu a keda funda, aparentemente 
cu mesun meta, esta pa studia posibilidadnan 
di un posibel re-apertura. 

Personanan cu ta forma parti di Comision di 


Gobierno, ta hendenan cu experiencia amplio, 
pero cu no ta wordo paga pa nan trabou, 
pasobra manera menciona, no tin presupuesto 
pa nan. Esey kier men, si nan kier biaha, esaki 
ta riba nan propio gasto. 

Nomber di esnan cu ta forma parti di e 
comision aki ta e.o. Alvin Koolman, kende e 
aña aki a lag sa cu sigur por habri e refineria 
bek, pero mester inverti algun biyon di dolar. 
Inversionista di e indole aki, no tin ainda. Otro 
miembro di e comision ta Milton Berlinski, 
conocido banker, Jan Meinte Postman, Philip 
de Souza, kende ta traha na Trinidad & Tobago, 
Frank Hoevertsz, Director di Utilities Aruba, 
Jacobo Geerman, kende a forma parti di 
comision negociador di Gobierno pa negocia 
cu Coastal y Hans Sjiem Fat, abogado. 

Asina cu e organisacion PARA a mira luz di dia, 
cu tin mesun meta, esta kier mira un posibel 
re-apertura di e refineria, di biaha e grupo aki 


a keda señala como un grupo afilia na MEP. 
Dr. Jaime Falconi, no a acepta esaki y a 
responde bek riba su pagina di Facebook, 
mustrando cu ‘PARA ta un grupo di ciudadano 
preocupa pa cu e futuro di nos pais y ta realisa 
cu un posibel reapertura di e refineria lo por 
tin un impacto positivo pa stabilidad di nos 
situacion financiero y economico’. 

Ademas Falconi a sigura cu ‘ PARA no tin e 
proposito pa busca confrontacion’, alcontrario 
e miembronan cu ta forma PARA kier yuda 
crea un ambiente positivo cu tin como meta 
fomenta un discucion abierto y profesional riba 
e posibilidad di un reapertura di e refineria. 
Pesey inmediatamente PARA a manda 
invitacion pa un encuentro riba e tema, pa 
diarazon awor dia 8 di juli na Teresita Center 
na San Nicolas. Lamentablemente no a keda 
menciona, ta kende(nan) PARA a invita p’e 
encuentro aki. 


Minister Otmar Oduber no a sconde su sentimento 

ta desapunta, decepciona con cierto departamento ta funciona'' 

Asina nunca Aruba por haya inversionista 



MINISTER di Turismo, Otmar Oduber no a sconde su 
opinion, ora cu el a ser puntra, con leu e.o. e proyecto 
di Bahia Principe ta, cu de facto mester a cuminsa cu 
nan construccion caba. 

“Mi ta defrauda, desapunta, decepciona. Si 
sigui asina, hamas Aruba lo haya inversionista 
serio”, tabata e palabranan fuerte di e 
mandatario. 


E burocracia gubernamental t’e obstaculo 
mas grandi e Gobierno aki ta haya su 
mes cune, ora cu kier atende pa haya 
proyecto grandi y na interes di Aruba. 
“E asunto aki a keda discuti cu varios 
colega Minister pa wak con por 
formalisa cierto asina mas liher. Ta 
poco biaha bo ta haya inversionista, 
cu ta ancioso pa inverti pa desaroya 
un area dificil manera na Seroe 
Colorado, pa bin haya nan mes 
cu un burocracia cu nan mes no a 
spera”. 

“Berdad ta cu mi no por sconde mi 
decepcion, desapunto p’e forma cu cierto 
departamento ta funciona. Awor cu mi a 
reuni cu algun Minister, nan a percura pa 


nan departamento atende e problematica aki, pa por 
apresura e proceso pa keda cla. Sigur ora di haya un 
grupo di inversionista cu kier inverti den un area asina 
dificil”, segun Minister Otmar Oduber. 

E mandatario ta convenci si tur hende lora manga y 
pone schouder hunto, lo haya un proyecto ehecuta cu 
tur hende lo desea di mira na Seroe Colorado. 

E OTRO HOTEL NA SAN NICOLAS 

Pa loke t’e hotel na final di caya grandi na San Nicolas, 
Minister Otmar Oduber a duna di concoe cu nan a yega 
n’e famia. A combersa cu e famia, a mustra nan riba e 
desaroyo cu Gobierno ta bezig cune na San Nicolas, 
unda e.o. tin e proyecto di promenade na San Nicolas 
unda lo bay na renoba diferente edificio, pero e hotel 
ta un propiedad priva. 

Mucho no por haci como Gobierno, pero unabes cu a 
papia cu e famia, ta spera cu nan lo reconsidera y haci 
algo cu e edificio cu ta para deteriora. 

E famia tambe ta mira kico Gobierno ta haciendo y nan 
tampoco kier keda atras. Nan mester tuma decision 
kico nan kier haci. Aworaki tin 3 inversionista cu kier 
cumpra varios edificio na San Nicolas, pa cual nan ta na 
notario caba, pero di otro banda tin miembro di famia 
di esnan cu a fayece cu ta biba den exterior, cu ta haci’e 
dificil pa keda cla. 

Varios caminda 
a keda susha cu 
verf, cu tabata 
maicarga 


DIADOMINGO ultimo, 
algo pasa di 2or pasa 
Polis a wordo informa di 
e caminda sushi banda di 
High Rise Hotel, unda tin 
un cantidad di emer cu verf 
a cay riba caminda. 

Mal carga e material aki 
a pone cu na salida di un 
hotel den construccion 
esakinan a slip cay riba 
caminda. 

Esnan den e truck a djis 
baha core hisa cos pone 
bek riba truck y sigui nan 
caminda manera nada a 
pasa. 

Polis no por a saca afo 
cua compania tabata 
responsabel. Solamente 


por a saca afo cu ta di un 
hotel den reconstruccion 
of renobacion. 

Personal di DOW y Cuerpo 
di Bombero a ser notifica. 
A sera e caminda unda un 
bobcat a bin duna un man. 
Mientrastanto a drenta 
informacion cu riba 
e caminda bayendo 
direccion Drive Inn tin un 
truck malcarga cu hende 
patras ta wanta emer di 
verf den un forma masha 
peligroso y insigur. 

Te hasta verf tabata lek 
riba caminda. 

Polis a bay mira si ta topa 
cu e truck. A para e truck 
riba e caminda y atende cu 


Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Horario: 8.30AM-5.30PM (nonstop) 
email: doorhandle @ setarnet.aw 

PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 

esnan responsabel. 

A mustra nan cu basta rato 
nan ta sushando e caminda 
publico cu verf. A bisa nan 


mesora cu nan mester sigui 
core riba santo pa yega nan 
destino na Sabana Basora. 
E datonan di e hendenan 


tambe a wordo tuma. Ta 
personanan Dominicano 
cu lo ta trahando n’e hotel 
parce. 

Decision a cay 

Proximamente lo basha ex Bushiri Beach Hotel abao 


MINISTER di Turismo, Otmar Oduber a 
confirma cu decision a cay, cu lo basha e 
edificio di ex Bushiri Hotel abao. 

Pa basha e edificio aki abao, lo costa Gobierno 
entre 1 miyon pa 1.5 miyon florin, pero por ta 
un tiki mas abao tambe. 

Loke ta pasando awor, ta analisando e aspect 
huridico y di dos t’e aspectonan financiero. 

E intencion di Gobierno ta p’e aña aki ainda 
pa ruim op henter e area aki completamente 
y lo cumpli cu mocion di Parlamento cu lo 
no construi ningun hotel na unda ex Bushiri 
Beach Hotel tabata, pero pa converti’e den un 
beach publico. 



E intencion ta pa den futuro construi un ta pa basha e hotel abou, respetando e mocion 
concepto cu tin aworaki entre Aeropuerto di Parlamento cu ta bisa cu mester clean-up e 
y Nikky Beach. Di e forma aki, area aki y esey lo tuma lugar. 

nos hendenan local, pero 


sigur e turistanan crucero 
lo por haci uso di e facilidad 
aki, segun Minister Otmar 
Oduber. 

Riba e pregunta si tin 
interesado pa tog construi 
un hotel na mesun sitio, 
sigur tin interesado, segun 
e titular di turismo, pero pa 
cumpli cu e mocion acepta 
den Parlamento, e decision 


Chris Romero (MEP): 

Gobierno mester bay pone mas atencion n'e problemanan den enseñansa 



“SIMAN pasa diabierna nos a yega na final 
di aña escolar 2014/2015. Remarcabel ta 
cu e resultadonan ta duna un señal cla cu 
algo mester wordo haci den nos sistema di 
enseñansa mas pronto cu ta posibel. 

Un di e tareanan ta cu mester identifica tur 
problema actual cu ta pone cu muchanan 
awendia no kier studia. 

Nos partido a papia cu diferente profesional den 
e areanan cu tin di haber cu enseñansa p’asina 
purba señala e diferente problemanan 
cu mester haya atencion mas 
pronto cu ta posibel”, segun 
Chris Romero, miembro di 
Parlamento pa fraccion di MEP. 

Mester enfatisa cu e 
problemanan ta varia pa 
scol. Pa cuminsa e grandura 
di klasnan ta hunga un rol. 

Awendia e klasnan tin 
aproximadamente 30 
alumno siendo cu esaki 
ta dificil pa un docente 
duna e atencion adecua n’e 
studiantenan. 

Estudionan haci ta bisa 
cu un grandura ideal pa 
klasnan ta rond di 15- 
17 alumno den klas. 

E grandura aki ta 
beneficioso pa tanto 
alumno como docente. 


Tambe e factor di pobresa a hunga un rol 
grandi, pasobra el’a pone cu e porcentahe di 
dropouts a aumenta. 

Hopi biaha hobennan 
kita for di 
col pa por 
bay yuda nan 
famianan na 
cas. Ademas 
di esaki e 
problemanan 
social manera 
divorcio y 




«alleenstaande ouders» ta haci’e dificil pa 
muchanan siña den un ambiente mas agradabel. 


“Nos no mester lubida cu mester trece 
educacion y tecnologia serca di otro pa 
stimula y motiva nos studiantenan. Otro 
aspecto cu mester e debido atencion t’e 
fenomeno di ‘bullying’ cu tin biaha ta pone 
cu hobennan no ta bay scol mas. 

E problemanan aki mester di envolvimento 
di mayornan, pero tambe e partnernan di 
educacion cu mester haya atencion urgente. 
Gobierno mester bay percura pa hinca mas 
placa den enseñansa y un mihor sistema di 
salario pa e docentenan. 

Nos partido kier desea tur alumno y docente 
un vakantie bon mereci sperando cu nan 
recarga nan mes cu energia p’e aña escolar 
nobo”, Chris Romero a finalisa su mensahe. 

MINISTERIÉLE-BESCHIKKING 

van 

DE MINISTER VAN TOERISME, TRANSPORT, PRIMAIRE SECTOR EN CUL TUUR 


Overwegende: 

> dat bij ministeriele beschikking van 29 januari 2010 een moratorium ter zake de uitgifte van nieuwe vervoersvergunningen als bedoeld in 
artikel 3 van de Landsverordening personenvervoer is afgekondigd voor een periode van twee (2) jaar, zulks met ingang van 1 februari 2010 
en aldus eindigende op 31 januari 2012, met uitzondering van verhuurauto vergunningen; 

> dat bij ministeriele beschikking van 2 februari 2012 bedoeld moratorium voor een periode van zes (6) maanden werd verlengd, 
zulks met ingang van 1 februari 2012 en aldus eindigende op 31 juli 2012, met uitzondering van verhuurauto vergunningen; 

> dat bij ministeriéle beschikking van 11 januari 2013 , in overeenstemming met de taxi cooperatieven, bedoeld moratorium nogmaals 
voor een periode van twee (2) jaren werd verlengd, zulks met ingang van 1 augustus 2012 en aldus eindigende op 31 juli 2014, 
met uitzondering van verhuurauto vergunningen; 

> dat het moratorium reeds is vervallen en dat sedert 1 augustus 2014 geen moratorium ter zake van nieuwe vervoersvergunningen 
ingevolge artikel 3 lid 2 en lid 3 van de Landsverordening personenvervoer (AB 1995 GT23 ) werd afgekondigd, 

dit in afwachting van de recente ontwikkel ingen in de toeristenindustrie; 

> dat nu rekening gehouden dient te worden met de uitbreiding van het aantal hotelkamers door de uitbreiding van het RIU/ Westin Hotel, 

Ritz Carlton, de verschillende appartementen complexen als ook de toename van de verblijfstoeristen gedurende de laatste jaren; 

> dat tevens rekening gehouden dient te worden met de (recente) uitspraak van het Gerecht in Eerste Aanleg, d.d. 7 april 2014, 

LAR nr. 3147 (Lambrinos-zaak); 

> dat vorenstaande overwegingen aanleiding geven om de vergunningen bestand uit te breiden om tot een maximum aantal te 
gebruiken motorrijtuigen vergunningsoort te komen; 

Gehoord: 

het DTP via zijn advies, kenmerk DTP/ 552- 14, d.d. 21 mei 2014; 

Gelet op: 

De ministeriéle beschikkingen van de minister van Toerisme, Transport en Arbeid d.d. 29 januari 2010,2 februari 2012 en 11 januari 2013; 

De Landsverordening Personenvervoer (AB 1995 no GT 23); 

De uitspraak van het Gerecht in Eerste Aanleg d.d. 7 april 2014, LAR nr. 3147 (Lambrinos-zaak); 

HEEFT BESLOTEN: 

I. Een maximum aantal te gebruiken motorrijtuigen per vergunningsoort te bepalen, zoals hieronder aangegeven: 

• Taxivergunningen: 450 

• Busvergunningen: 151 

• Toerwagenvergunningen: 358 

• Ongeregeld Vervoer: 350 

• Verhuurauto’s 6000 

• Verhuurmotorfietsen: 380 

II. Na toekenning van bovengenoemde taxivergunningen, een moratorium ter zake de uitgifte van nieuwe vervoersvergunningen conform artikelen 3 lid 2 
sub c van de Landsverordening personenvervoer AB 1995 no. GT 23 af te kondigen voor een periode van tien (10) jaar, 

zulks met ingang van 1 augustus 2015 en aldus eindigende op 31 juli 2025; 

III. Na toekenning van bovengenoemde bus-, toerwagen-, ongeregeld vervoer-, verhuurauto’s en verhuurmotorfietsen vergunningen, 
een moratorium ter zake de uitgifte van nieuwe vervoersvergunningen conform artikel 3 lid 2 sub a, b, den e en artikel 3 lid 3 van de 
Landsverordening personenvervoer AB 1995 no. GT 23 af te kondigen voor een periode van vijf (5) jaar, 

zulks met ingang van 1 augustus 2015 en aldus eindigende op 31 juli 2020; 

IV. Dat met ingang van 6 juli 2015 en voor de duur van 6 maanden aanvragen om een vergunning zoals bedoeld in artikel 3 lid 2 en lid 3 
van de Landsverordening personenvervoer AB 1995 no. GT 23 niet in behandeling zullen worden genomen; 

V. Deze ministeriéle beschikking bekend te maken in de Landscourant. 

Afschrift dezes te zenden aan: 

De Secretaris van de Ministerraad; 

Bezwaaradviescommissie Landsverordening Administratieve Rechtspraak; 

Het Departamento Transporte Publico; 

De Directie Wetgeving en Juridische Zaken; 

Korps Politie Aruba; 


Oranjeslad, JtlL 0 ^21)15 

Evelyn Wever-Croes 

AVP ta baha prima di 
AZV awor cu 1%, pero 
ta lubida cu na 2011 
nan a his'e cu 2% 


LIDER di MEP, Evelyn Wever-Croes den conferencia 
di prensa semanal di MEP a elabora riba e aumento 
di tarifa di BBO, y na mes momento cu ta baha e 
prima di AZV cu 1%. 

“AVP kier gañabo cu e aumento di BBO lo no causa 
ningun impacto, pasobra nan a baha bo prima di 
AZV. 

Na prome lugar, eynan bo ta mira cu e 
Parlamentarionan di AVP a perde tur contacto cu 
realidad, pasobra no ta tur hende ta gana suficiente 
pa paga e prima di AZV, pero tur hende mester paga 
e aumento di BBO si! 

Ademas, nan kier pa bo kere cu awor ta masha 
compensacion nan ta dunabo cu e reduccion di e 
prima aki, pero ta algo cu nan mes a ranca di bo 4 
aña pasa. 

Na aña 2011 Mike Eman a pasa un aumento di 2% di 
prima di AZV, anto awe e kier bin dunabo 1% so bek. 


SI DI BERDAD BO KIER DUNA PUEBLO 
UN COMPENSACION, DUNA PUEBLO 
REDUCCION DI 3%! 

Ta importante pa tur hende realisa cu e aumento 
di BBO lo tin un impacto grandi riba e cartera di 
tur hende. 

No tin control di prijs den supermercado, y pues 
prijsnan lo subi hopi mas cu 1%. Ademas, e 
introduccion di e BBO t’e siman aki, y p’e siman 
aki ningun hende a haya e reduccion di prima AZV 
ainda. 

“Locual mas mi ta lamenta ta cu e medida aki ta 
bay causa hopi dolor especialmente cerca esnan cu 
awor caba tin’e hopi dificil. 

Esnan cu awor caba placa no ta yega pa nan paga 
nan recibonan di awa y coriente, esnan cu awor 
caba placa no ta yega pa nan paga schoolgeld pa 
nan yiunan. 

Nan t’esnan cu lo wordo mas afecta p’e medida cruel 
aki. Ainda mi no ta comprende dicon Mike Eman 
no ta stop di biaha poco, stop di fiesta poco, manda 
dos Minister cas y duna poco di e placa ey na yuda 
esnan mas vulnerable den nos comunidad. 

Mike Eman ta prefera di pone henter pueblo hala 
faha mara, basta e y su Ministernan y amigonan 
por sigi fiesta. 

Mike Eman no tin curason p’e pueblo di Aruba”, 
lider di MEP Evelyn Wever-Croes a duna di conoce. 


Evelyn Wever-Croes 

MEP a vota contra aumento di 
BBO pasobra tin alternativa 

Manda dos minister cas y bo ta logra mesun cos 


LIDER di MEP Evelyn 
Wever-Croes a splica 
dicon MEP a vota contra 
e aumento di BBO, 
principalmente pasobra 
Gobierno mes no kier hala 
faha mara, pero ta scoge 
pa impone un medida riba 
henter pueblo. 

MEP ta contra e aumento 
aki, pasobra tin alternativa, 
no mester di medida. 

Lider di MEP ta pensa 
riba alternativa, contrario 
na AVP cu ta pensa riba 
medida so. 

E alternativa ta pa kita dos 
puesto di Minister, y bo ta 
scapa 17 miyon pa aña. 

Aumenta BBO pa henter 
pueblo ta dunabo 15 miyon 
so extra. 

Pues manda dos Minister cas, manera Gobernador a pidi Mike Eman como 
Formador, ta scapa nos pais mas placa, 2 miyon mas, y e 2 miyon ey bo por a 
usa pa yuda esnan mas vulnerable den nos comunidad. 

PLACA DIBAZV NO TA YEGA SU DESTINO 

Ademas, lider di MEP a cuestiona cu e placa di BAZV no ta yega caminda e 
mester yega: Na AZV. Gobierno no kier a bay den e debate aki cu lider di MEP, 
y a laga e duda den aire cu Gobierno no ta cumpliendo cu su deber. 

Lider di MEP a exigi pa mira prueba cu e placa aki ta yega su destino, pero nada. 
“Ki garantia nos tin cu e placa ta bay AZV? Wak e placa di Roomtax tampoco 
a yega ATA, AOV pa SVB, prima di pensioen pa APFA. 

Talbes Gobierno ta paga un dia, pero esey no t’e intencion” segun lider di MEP. 

CUAL MEDIDA TA SIGI? 

Otro motibo dicon MEP a vota contra e aumento di BBO ta pasobra nan ta exigi 
pa haya sa ta unda Mike Eman y su Gobierno kier bay cu e BBO: Prome e tabata 
3%, despues el’a bira 1.5%. 7 Luna pasa el’a bira 2.5% pa AZV, awor 3.5%. 
Aki 7 luna bo ta bolbe bin pidi 1% mas? Ta un wega e cos aki ta? Ta unda nos 
ta bay? Pueblo merece di sa. 

Un Gobierno cu ta goberna drechi, mester tin un plan y un vision, segun Evelyn 
Wever-Croes. 

PROMESA FALSO NA PUEBLO DIARUBA 

MEP a vota contra e aumento di BBO, pasobra AVP no a priminti pueblo esey. 
AVP a priminti pueblo cu e ta bay elimin’e. Pa nos di MEP promesa di campaña 
ta algo hopi serio y nos ta tene nos mes na dje. 

AVP a priminti un cos, awe nan tin cu cumpli cu pueblo. Pueblo a duna nan un 
confiansa pa ehecuta nan promesa, y pa nos, voz di pueblo ta voz di Dios. Bo 
no por manipula un pueblo di e forma ey”, lider di MEP a declara. 

Maastrkht UMC 
ta duna cuido di 
curazon y na Aruba 



MAASTRICHT UMC + a haci un studio 
exitoso riba cuido compleho di curazon 
y cardiovascular na Aruba. Esaki tin 
ventahanan grandi pa pashentnan di 
islanan di Caribe, dor cu asina nan no tin 
mester biaha pa Colombia pa por ehemple 
haci operacion di valvula di curazon. E 
team di Maastricht a traha tres luna na 
dr. Horacio Oduber Hospital. 

“Nos ta hopi agradecido na Maastricth 
UMC+ pa e projecto valioso aki,” Alex 
Schengle, Minister di Salud ta bisa. 

Malesa di curazon y valvula ta e causanan 
di morto principal di hendenan cu ta 
biba riba islanan chikito. E problema ta 
cu tratamentonan compleho, manera 
un bypass of un operacion di valvula di 
curazon (hartklep), no por wordo haci 
aki mes. Pashentnan di Aruba, Corsou 
y Bonairo mester bay Colombia, leu di 
famiay amigonan, pa haci e operacionnan 
aki. Despues di operacion, nan mester 
rehabilita, y esey ta haci cu nan ta keda 
varios siman leu for di cas y den un un 
ambiente stranjo. 

Maastricht UMC+ a conclui den su 
estudio cu ta posibel pa haci operacion 
di curazon compleho aki mes na Aruba. 
Pashentnan satisfecho: 

E equipo di medico Hulandes, entre otro 
specialistanan di cardiologia, ciruhanonan 







cardiotorácico, anestesiólogonan y 
speciacilistanan di cuido intensivo, a 
opera un total di 25 pashent den 4 luna 
y a realiza 32 angioplastias (repara y 
onplug ader) 

“E satisfacción di pashente y e 
resultadonan medico tabata exelente,” 
ciruhano cardiotorácico, Krishna Khargi 
a bisa. 

“Dunando e cuido medico aki, for di 
diagnostic te cu rehabilitacion, aki na 
Aruba mes, nos por logra un ganashi riba 
cuido medico den un tempo cortico y nos 
por spaar mas tambe.” 

Pa anja, mas o menos 60 pashent na 
Aruba ta bin na remarke pa haci operacion 
di curazon y te hasta 120 hende pa 
angioplastias. 

Minister Schwengle ta mira e estudio di 
Maastricht como un concepto inovativo 
pa realiza operación y cuido di curazon 
aki na Aruba. 

“E projecto aki ta un paso hopi importante 
pa sigi drecha e calidad di cuido na Aruba. 
E ta pas net cu e visión di Gobierno pa sigi 
drecha cuido medico riba nos isla.” 

Gino Goeloe, presidente di Consejo 
di Supervision di Dr. Horacio Oduber 
Hospital ta uni su mes na Dr. Schwengle 
bisando: 

“Cuido di pashent den su mes un ambiente 
ta hopi importante pa e Arubano. Asina 
aki nan no itn mester di bay 
Colombia.” 

^ Esaki por ta un solución 
nobo pa Aruba, Corsou, 
St.Maarten y Boneiro pa 
nan haya e cuido aki sin cu 
cada isla traha nan mes un 
clmica di curazon. 




DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Z7/agon spectáv?. 

I 

blu spofl 4.6 SamsLing s3 minl 

afl.210.00 afl. 315.00 

Also: SanrtSLing S5 , s6 minlj Samsung 64, Samsung 4 mlhif S3 mlnl etc.,,.,, 
Aocessorissforaál Samsung and Iphone models 

ToshibaLaptop 15.6 “ 4Gb SSOGb Harddisk, Afl. 900.00 
Hp Ink catricfgesj Universal laptop adaptets etc.. 
iTjnes gift cards $ lO.CO, $ 15.00 and $26.00, 

Googla play cards and PlaystationNetworkcards. 

Sales. repair and accessories for all Samsung models and other cellulars. 
Unlock, nebad, neset, upgradej replace lod, keypad, speakeretc.. 

DTP cu control exitoso un 
biaha mas riba taxi pirate 









iapili 








DEN e ultimo simannan DTP ta 
haciendo nan controlnan rutinario 
pero sumamente exsitoso. DTP ta 
poniendo un attencion specifico den 
e area di nos Aeropuerto, unda ta 
atendiendo directo y cu man fuerte 
hunto cu Polis e asunto di Taxi Pirata. 
Ta trata aki di esnan cu ta bin busca 
e turistanan na nos aeropuerto sin 
e permisonan concerni. Ta bai tin 
accionnan cu ta bai continua den 
e direccion ki. Ta para e turistanan 
notifica nan cu locual nan ta haciendo 
no ta accion corecto y ta te hasta 
yama un taxi pa hiba e turistanan nan 
destinacion manera mester ta. 
Minister Oduber ta bisa cu e accion 
aki ta bayendo hopi bon y lo bai 
reinforza esaki aun mas. 

SR. ODUBER TA COMENTA: 

“Nos ta bezig cu leynan cu esunan 
cu ta atende cu esnan cu ta hasi e 
trabou aki den un forma illegal. 
Awor aki Ministerio Publico ta mustra 
riba e hecho cu no por atende cu e 
chauffuer, ya cu nan ta usa e excusa di 
cu ta un lift nan ta duna e turistanan 
y no ta cobrando. Locual DTP ta 
haciendo awor aki hunto cu Cuerpo 
Policial, ta pa detecta e turistanan 
cu si ta pagando y ta atende cu e 
turistanan cu locual nan ta haci no 
ta corecto.” 

Mescos ta actuando riba transporte 
publico en general, riba e aspecto di 
bus pirata den diferente barionan. Ta 
atendiendo cu e regulacion y e trabou 
di esnan cu si tin un verguning cu nan 
ta haci esaki conforme cu locual ta 
permicibel y conforme nan permiso. 
E acionnan aki ta bai continua segun 
Minister Oduber. Ta atendiendo 
cu e scarcedad di personal pa e 
departamento por eherce e trabou 
debidamente. E mandatario ta splica: 
“ Nos ta sondeando den e aparato 
gubernamental personanan cu lo kier 
un overplaatsing pa bai traha na DTP, 
cual nos ta ricibiendo bon reacion 
tambe. 

Di e forma aki nos por segura cu e 
empleadonan, cual ta hopi limita 
na e momentonan aki, cu lo bin un 
expansion di personal pa por cubri 
e wardanan necesario, pa segura e 
respet y naturalmente mas cu tur, 
percura pa e ordo cu mester tin den 
transporte publico.” 

Minister Otmar Oduber 



ULTIMO tempo tin hopi peticion ta drentando pa diferente tipo 
di permiso cu ta regarda maneho di Ministerio di Transporte. 
Tin un interes grandi pa e tipo di permiso pa taxi. Pero tin un 
moratorio cu a wordo anuncia pa un tempo di 10 aña pa limita 
e cantidad di taxi. 


Ta trata aki di un cantidad di 450 taxi. Na mes momento e 
mandatario ta anuncia cu e 450 permisonan aki ta otorga. 
Kier pa e comunidad ta na altura di esaki mirando cu 
ainda tin un cantidad di peticion pa permiso di taxi ta 
drenta diariamente pero mester reitera e hecho cu e 450 
permisonan ta alcansa. 


“Naturalmente semper bo por haci peticion, pero na e 
momentonan aki, no tin permiso pa nos otorga mirando 
cu nos a cumpli cu e maximo.” Minister Oduber ta bisa. 
Pero esaki ta conta tambe pa T, O y B vergunning 
como tambe MFA y V vergunning cu ta e autonan di 
huur, e brommernan y quadracernan di huur. A fiha 
un maximo den un moratorio cu awor ta conoci di 
cual lo wanta pa un periodo di 5 aña. Sr. Oduber 
ta continua bisando: 

“Desde publicacion di e moratorio, pa un periodo 
di 6 luna, lo no atende cu e peticionnan di e 
diferente permisonan mentiona. Na momento 
cu un permiso mester drenta DTP, lo notifica e 
persona cu ta haci e peticion, cu a haci un anuncio 
publicamente unda pa 6 luna di tempo lo no trata e 
peticionnan cu ta drenta.” E mandatario ta finalisa 
splicando cu naturalmente cu tin personanan cu lo 
kier entrega nan peticion pa permiso den futuro, pa ora 
un of otro permiso bin liber pa taxi por ehempel, e ora e 
peticion lo wordo acepta pa por bay den tramite. 


Moratorio riba 
permisonan di 
entre otro taxi 

Huez ta condena miembronan 
di pandiya violento 


DOS miembro di un pandiya 
hubenil a wordo condena dor di 
Tribunal di Primo Instancia pa 
un ladronicia violento. 

Dia 30 di november 2013, nan a 
drenta un cas y a apunta arma 
riba e pareha doño di e cas 
kendenan tabata den nan cama. 
Ta trata di e hoben di 18 aña, 
Jonathan K. y e hoben di 21 
aña, Jonathan H. Nan a wordo 


condena na respectivamente 20 
luna, di cua 6 luna ta condicional. 
Den e kamber di e pareha tabata 
tin un baby di algun luna biew 
drumi, pero e hobennan no a 
precupa mes cu esey. 

Nan a drenta violentamente y 
arma den e kamber y a apunta 
nan arma riba e pareha. E cadena 
di e homber a wordo ranca 
cu forza for di su garganta 
mientras e malechor 


tabata grita: “Duna mi placa”. 
Banda di e cadena di oro nan a 
horta tas di lomba y un celular. 
Ademas di Jonathan K. y 
Jonathan H., tres otro hoben 
a wordo deteni, kendenan ta, 
Hopmans di 17 aña, Albert V. 
tambe di 17 aña y e hoben di 18 
aña, Rolando M. Huez a laga e 
hobennan aki den libertad dor cu 
no tabata tin suficiente prueba 
contra nan. Esaki a causa 
un alivio grandi pa e 
mamanan cu tabata 
presente. Ministerio 
Publico a no a laga 
sa ainda si nan ta 
hiba e 


casonan aki hoge beroep. 
Despues di e veredicto di huez 
y tur hende a bandona e sala, e 
mama di Jonathan H. a keda sinta 
un rato. E la keda den silencio y 
wak su dilanti. E castigo cu su yiu 
a haya, ta bin aserca un castigo 
anterior cu ya e tabata tin pa un 
robo cometi. 


#1 Online 


Tel; 583-1400 

Fax: 583-14444 

Facebook: 

www.facebook.com/awemainta 
Website: www.awemainta.com 
E-mail: noticia@awemainta.com 

SYNTHETIC BLEND MOTOR OIL 

MORGENSTER# 12 - B TEL: 583 1001 

Placa Extranhero 

Bank Papieren 

ReisChequeen na 

OverBoekingen Publico 

CANDdlar 

Provision di Devisa 1.3% 

Segun aitculo 12 di Afkondigingsblad 
diArubal991nr.GT32. 
BancoCentraldiArubatadefini 
etipodicambiooficialpae 
cambionan di placa extranhero. 

BANCO DICARIBE 

Camaro di Comercio y Industria Aruba (KvK) 

Dentro di poco subsidio di EU posibel pa SMEs 


CAMARA di Comercio y Industria Aruba 
(KvK) ta contento di por comparti cu 
empresarionan mediano y chikito di Aruba 
cu pronto nan por aplica pa ricibi subsidio 
di COSME di Union Europeo (EU). COSME 
ta un programa di EU cu ta special pa e 
“Competitiveness of Enterprises and Small 
and Medium-sized Enterprises (SMEs)”. 

E abreviacion di COSME ta Caribbean OCT 
Small & Medium sized Enterprises. 

Su meta ta pa contribui na e diversificacion 
y prosperidad economico di e islanan 
Hulandes, Frances y Ingles, cu ta forma parti 
di e pais y teritorionan ultramar Caribense 
(Caribbean Overseas Countries & Territories 
(OCTs)) dor di yuda haci e SME’s di e islanan 
aki mas competitivo. 

Desde basta tempo un delegacion fijo di 
Aruba cu ta consisti di Departamento di 
Asunto Economico y KvK tabata asisti 
reunionnan tocante e programa aki y con pa 
implementa den e 12 islanan OCTs. 


E programa ta consisti di 4 componente 
pa duna e sosten necesario na 
desaroyo di e SME’s: 

*Duna asistencia tecnico na 


organizacionnan cu ta duna sosten na 
empresanan (Business SupportOrganizations 
(BSOs)), manera e Camaranan di Comercio, 
pa asina nan tin mihor colaboracion entre 
nan pa mihor relacionnan di comercio y 
inversion, consecuentemente nanporbrinda 
mihor servicio na e SME’s. *Haci uso di 
netwerk di e BSOs, pa asina alcansa e SMEs 
mihor pa por identifica nan necesidadnan. 
Di e forma aki COSME y BSO por mehora e 
situacion y asina mehora e competitividad di 
e SME den mercadonan internacional. 
*Traha hunto cu gobiernonan y BSOs pa 
mehora e infrastructura legislativo y politico 
pa asina facilita e desaroyo di SMEs. 
*Enforsay sostene e colaboracion, comercio 
y relacionnan di inversion entre e EU, 
Cariforum y OCTs Caribense. 

Beneficio pa SMEs local 

E programa aki ta unico den sentido cu aunke 
ta trata di un region chikito, cada isla ta 
diferente c u 


su propio reto y complexidadnan, pero e 
programa ta logra pa uni e islanan door di 
stimula cooperacion regional cu prome no 
tabatin. E programa ta yuda empresario 
chikito y mediano, pa inspiranan pa nan crea 
oportunidadnan y asina stimula economia 
di e isla. 

Con pa bin na remarca 

COSME ta ofrece SMEs un grant scheme, cu 
ta un asistencia financiero directo, y no un 
fiansa. E grant ta wordo otorga den forma 
di contracto unda ta wordo describi con e 
placa tin cu wordo utilisa. E grant maximo 
ta 12.000 euro (mas o menos Afl. 24.306) 
y ta cubri maximo 70% di e proyecto cu e 
aplicante kier realisa. E grant ta wordo otorga 
den milestones, segun esakinan ta wordo 
alcansa durante desaroyo di e proyecto. E no 
ta wordo duna na projectonan cu ya caba a 
wordo completa. 

Pa duna mihor splicacion ariba e procedura 
pa bin na remarca pa e grant di COSME, KvK 
ta invita empresarionan chikito y mediano 
pa atende un lectura informativo, 
diaranson 8 di juli na Camara di 
Comercio, di 9:30 am -12:00 pm. 

Servkio pa 
Comunidad 


AWE 





int 


Emergencia 


Brandweer: 

Polis: 

Polis Oranjestad: 
Polis San Nicolas: 
Polis Santa Cruz: 
Polis Shaba: 
PolisTipLine: 


911 

100 

102 

104 

105 
107 
11141 


Ambulance San Nicolas: 584-5050 

Ambulance Sasaki: 582-5573 

AmbulanceWayaca: 582-1234 

Hospital: 527-4000 

Centro Medico San Nicolas: 524-8833 

SVB (AO-Ziekmelding): 527-2782 


Botica na warda 


Pabou di Brug: st. Anna N.V. 
Pariba di Brug: San Lucas N.V. 


Dokterna warda 


Pabou di Brug: 

Pariba di Brug: Luchmun 


Servicionan 


ELMAR Storingdienst: 

523-7147 

SETAR Storingdienst: 

117 

Digicel: 

145 

WEB Storingdienst: 

525-4600 

Reina Beatrix Int'l Airport: 

524-2424 

Serlimar: 

584-5080 

Arugas: 

585-1198 

Guarda Costa: 

913 

Funeraria 

AD Patres: 

5842299 

Aurora: 

5886699 

The OliveTree: 

5820000 

Fundacion 

Rode Kruis Aruba 

582-2219 

FADA: 

583-2999 

Evelyn Wever-Croes 

Cu ki cara Mike Enian ta defende 
e aumento di BBO pa 3.5% 



DURANTE tratamento di e ley 
pa aumenta e BBO siman pasa den 
Parlamento, lider di MEP, Evelyn 
Wever-Croes a duna di conoce cu 
esaki ta un hecho historico: Pa di 
dos biaha e partido cu a priminti cu 
e ta bay elimina e BBO, ta bay hisa 
e BBO, anto mas halto cu e nivel cu 
e tabata tempo cu MEP a bin cun’e 
na 2007. 

NA 2007 MIKE EMAN A 
PROTESTA FEROSMENTE 

Ainda pueblo por corda con Mike 
Eman a sali na december 2006 pa 
protesta contra BBO. Con el’a kibra 
baricada y pusha Polis y e tempo ey 
no a manda Riot Comando pe. 

Con Mike Eman y hopi di esnan 
cu awe ta den Parlamento, y cu 
a vota na fabor di e aumento di 
BBO tabata grita: “Elimina BBO!! 
Elimina BBO!!”. 

BBO a wordo yama un crimen, un 
inhusticia y un medida, pasobra e 
tin 9 schakel. 


como un salbabida pa nan por keda 
den Gobierno y sigui fiesta, biaha y 
enriquese famia y amigonan! 

BBO ta parce un salbabida pa un 
Gobierno cu ta hogando henter un 
pais, segun Evelyn Wever-Croes. 

INTRODUCCION DI BBO NA 
2009 

Hopi aña a wordo papia pa camhia 
e sistema di belasting, pero ta 
Gobierno di MEP a demostra curashi 
pa introduci e BBO na 1-1-2007 pa 
sr. Nilo Swaen cu sosten di Nelson 
Oduber, hendenan cu a demostra ta 
con mester goberna drechi. 

E tempo ey Mike Eman a organisa 
cantidad di manifestacion, sende 
candela dilanti Bestuurskantoor y 
destrui propiedad di Parlamento. 
Graf di tata di sr. Nilo Swaen a 

wordo 


kihra, y hasta mama di ex Presidente 
di Parlamento, sra. Mervin Wyatt- 
Ras a wordo insulta y ofendi p’esnan 
cu awe ta su coleganan di partido, 
algo cu te dia di awe ta causa sra. 
Wyatt-Ras un dolor grandi. 


Mike Eman e tempo ey a menasa 
Gohernador tamhe, p’e no firma 
e ley! Ta importante pa pueblo no 
lubida con Mike Eman a causa caos 
total na Aruba p’esaki. 


BBO 2015 TA SALBABIDA DI 
MIKE EMAN 

Y awe, na 2015, e mesun BBO cu 
Mike Eman y AVP a demonisa, a 
resulta di ta su salbabida. “Durante 
un di mi bishitanan den bario, un 
meneer a acercami y a bisami ta cu 
ki cara Mike Eman ta bay defende e 
aumento di BBO. 

E meneer a bisami cu Mike Eman 
debe e pueblo di Aruba un disculpa 
pa manipula henter un pueblo 
y causa asina tanto caos, odio 
y desunion den nos pueblo. Y e 
meneer tin rason!” lider di MEP 
Evelyn Wever-Groes a duna di 
conoce. 


(Nota di Red: Evelyn Wever 
Croes, mester stop di 
manipula cu palabra, BBO 
a keda reduci y ta BAZV 
a keda aumenta) 


Den campaña AVP a priminti pueblo 
cu lo elimina e BBO, pasobra ta un 
medida contra pueblo di Gobierno 
di MEP. 

E mesun hendenan cu a gaña e 
puehlo cu nan lo elimina e BBO di 
3% na 2009 awe a aumenta esaki 
na3.5%. 

Con porta cu ayera e BBO ta 
malo y awe e ta bon te hasta 
pa his’e na 3.5%. Awe AVP 
ta hrasa 
e BBO 

Burgemeester di 
Den Haag Van Aartsen 
a firma registro 
di condolencia 



DEN HAAG - Dialuna atardi Burgemeester di Den Haag Jozias van 
Aartsen a haci un bishita na Gabinete di Aruba unda ela keda ricibi 
pa Minister Plenipotenciario Alfonso Boekhoudt. Burgemeester Van 
Aartsen a bishita Gabinete di Aruba pa firma e registro di condolencia 
pa Mitch Henriquez. 

Di e manera aki sr. Van Aartsen a demostra su convivencia cu e famia 
di Mitch Henriquez. 


Raymond van der Biezen 
a sufri un atake di curozon 
cu a causa su morto 



MANERApublica ayera caba, diadomingo den oranan di atardi, 
Polis a haya informacion cu un ciclista lo a cay, herida su mes riba 
e caminda entre Siribana y Cashero. Inmediatamente a pidi pa 
ambulance tambe. Na momento ey, Cruz Cora cu tabata cerca y 
e personal a cuminsa practica CPR, te ora cu ambulance a yega, 
Pero for di e momento ey, e victima no tabata reacciona. 

Paramediconan di Ambulance a yega cu dos unidad y a tuma over, 
pero mucho mas no por a ser haci pa cual a pidi pa avisa un dokter. 
Polis a sera e caminda, pasobra e victima tabata mey-mey caminda 
benta. Ta trata di un ciclista, cu ta biba na Cashero. Ta sospecha 
cu el a sufri un atake di curazon y consecuentemente a fayece n’e 
sitio mes. 

Dokter Lin a presenta n’e sitio y a constata morto di e homber, cu a 
keda identifica como Raymond van der Biezen di 50 aña di edad. 
Paz na su restonan y forsa na su famia. 




EMPEÑA Y CUMPRA ORO 


[ MESTER Dl PLACA? 


PASA Y COMPROBA PA BO MES! 


JUWELENHUISJE 

ORARIO lOAM - 6PM DIALUNA TE DlABIERNA 


^RANJESTAD WERFSniAAT 7 LOK, 12 TEL SflS 4141 O SAN NICOLAS B. V/D VEEN ZEPPENFELDSf RAAT 14 TEL 5S4 4141^ 

Hobennan ta nomina Minister drs. Paul Croes como Poder di Hubentud 

T'Jay Farro y Q. Maduro a 
deslaca duranle Feria Social 


TABATA un momento hopi emocional pa Minister di Hubentud, 
drs. Paul Croes, ora cu e hobennan nomina pa Poder di Hubentud a 
nomina e Minister mes como un hoben poderoso. 

Minister Paul Croes a keda sorprendi p’e hobennan durante e evento di 
Feria Social. Proyecto Poder di Hubentud ta un proyecto unda famia, 
conocir, lidernan den nos sociedad y amistadnan ta nomina hobennan 
cu ta destaca den nos pais. 








fljEf 





Varios ramo di liderasco por wordo nomina. Sector di Trabou, 
Boluntario, den Deporte, comunicacion, den actividadnan social y 
mas. Ya caba tin 15 nominado y e siman cu ta bin ta sera e cantidad di 
20, kendenan lo ta participando pa gana un bunita premio di 5000,- 
florin den e luna di augustus. 



Famia, juffrouwnan di scol, amigo y amiganan ta nomina hobennan cu 
ta haciendo trabounan grandi pa nos pais. Minister Paul Croes a keda 
hopi contento p’e aprecio mustra p’e hobenan di Poder di Hubentud. 
Ademas durante e actividad aki tambe a nomina 2 hoben mas cu ta 
T’Jay Farro y Q. Maduro. Ambos hoben a destaca durante evento di 



Feria Social unda nan tabata responsabel pa recruta 100 hoben pa 
yuda nan pa haci trabou boluntario. Minister Paul Croes tabata hopi 
contento cu e actividad di Feria Social y tambe cu e hobennan di Poder 
di Hubentud. 












































































■' DAMAS Y HONOR * 


Na Guillernno ProsperoTrinidad 

Dakota 



Buscando e 
Campeon di Aruba 


I M I 


III 




i WEGA 1 

AWE pa 6.30pmTeam di Damas Brltania vs RCA 
pa 8.30pmTeam di Honor Estrella vs RCA 






‘ WEGá 2 

Juii 10 pa ó.BOpmiedm di Damas Britania vs RCA 
pa 8.30pmTeam di Honor Estrolla VS RCA 








Juii 13 pa 6.30pmTeam di Damas Britania vs RCA 
^ pa 8.30pmTeam di Honor Estrolla vs RCA 




Fanaticadanan di RCA, BRITANIAy ESTRELLA 

YEGA pa apoya bo team! 

Entrada Afl.10,- 

^^^^(Prome 100 persona ta paga Afl.5,-) 




'■ - --r 


Follow us f AVBAruba.aw 


ARUBAANSE VOETBAL BOND 

SV Britaniiici 
Frisian Flag ta 
gana Vitesse di 
Bonaire den un 


BON WEGA 



DIASABRAanochi tabatin dos encuentro interinsular 
den Compleho Deportivo Franklyn Bareño na Piedra 
Plat unda Estrella a enfrenta Hubentud Fortuna den e 
prome wega di e anochi y den di dos wega SV Britannia 
Vitamalt a enfrenta Vitesse den di dos wega. 

Apesar cu tabatin final di Copa America tog despues di 
tiramento di penalty entre Chile y Argentina, e publico 
a basha bin stadion na Piedra Plat pa bin wak e dos 
weganan. 

Den e prome wega Hubentud Fortuna ta gana Estrella 
4-3 den un bon wega, apesar cu Estrella tabata falta 
mayoria di su hungadornan estelar. 

Den di dos wega SV Britannia cu tambe tabata falta 
bastante hungador estelar, tog SV Britannia tabata sa 
di keda cas cu e 3 puntonan ora nan ta gana Vitesse di 
Bonaire cu socre di 4-1. 

E golnan di SV Britannia a wordo anota pa; Sebastian 
Montoya Cano 2x, Luis Estreda Ix y Ruben Garcia Ix. 
Mester menciona cu e publico a keda masha contento 
di por a prensencia 2 wega interinsular entre Aruba, 
Corsou y Bonaire y sigur e publico lo kier wak mas wega 
interinsular of internacional. E potretnan ta pa cortesia 
di SportpicsAruba. 











































JMAS WEGA 
di Volleyball 

den Centro di Bario Brazil^ dia 
25 di juli 


UN biaha mas Brazil Volleyball team ta organisa 
un anochi di volleyball p’esnan cu a perde e wega 
biaha pasa. Enconeccion cu 40 aña di celebracion 
di existencia di Centro di Bario Brazil ta bay tin 
mas wega amistoso dia 25 di juli, cuminsando pa 
7.00 pm. 

Brazil ta cla cu su dos teamnan di damas 40 plus y 
di cabayero 50 plus. Di parti Savaneta, Zeerover, 
nan tambe ta cla pa subi veld cu segtin nan e team 
tin nivel di B clase. Un petición y invitación ta bay 
p’esnan di otro bario cu ta kere cu nan por gana e 
teamnan aki, pa yama y inscirbi! I Na tel 584-6500. 

E team di Brazil a bisa caba, cu Zeerover ta bay 
perde nan corona, pasobra e biaha aki si Brazil 
ta riba training hopi mas intensivo. Weganan na 
Centro di bario Brazil ta reglanan di antes. Biaha 
pasa Centro di Bario tabata yena di fanaticada di 
volleyball. Asina ta no perde e wega aki. 

Pa mas información por tuma contacto cu Chico 
Harms cel. 594-6862 of 584-6500 

Seleccion di softbol femenino 

Le REPRESENTA 
Aruba den e 
Junier LiHle 
League 

no Guaynabo, Puerto Rico 



f 




Wmiá 







■pjjn 




LKj 

1 






DURANTE luna di vakantie di 
scol diferente seleccion di baseball 
y/of softball ta sali pa exterior 
unda nan lo representa Aruba den 
un torneo internacional cu mas 
pais den nos region lo ta participa. 
E dianan 7 pa 13 di juli proximo, 
un seleccion femenino di softball 
12 - 14 aña di Junior Little 
League Softball lo sali p’e ciudad 
di Guaynabo, Puerto Rico unda 
nan lo participa den e torneo 
Latino Americano di Junior 


League. 

Nos seleccion di softball femenino 
lo bataya contra algun pais fuerte 
den nos region manera Puerto 
Rico, Santo Domingo y Virgin 
Island. 

Pa nos deporte colectivo ta 
importante pa durante torneonan 
internacional, nan gana e 
experiencia enfrentando e otro 
islanan den nos region. 

Esaki t’e unico manera pa nan 


haya sa con bon realmente nan ta 
den nan deporte compara cu e otro 
contrincantenan mas sercano. 

E seleccion Junior femenino tin 
varios luna ta prepara p’e gran 
torneo aki. Casi tur dia nan ta 
entrena ta veld di Heineken na 
San Nicolas. 

E seleccion cu ta bou guia di 
coachnan Marina Haynes, 
Carmelita Haynes y Mellizienne 
Richardson y ta consisti di e 


siguiente hungadornan, kendenan 
ta: Zjaika Kock, Shatienne Kock, 
Soraine Leonard, Dianiera 
Heyliger, Ashia Kingsale, Sanella 
Krosendijk, Johana Arnaud, 
Jeanella Kock, Nagely Albertus, 
Nikkaela Jacobs, Aaliyah Jack, 
Rachella SewdajalyAnchell Statie. 

Un danki na Comision di Subsidio 
cu a subsidia e biahe di e seleccion 
di softball Junior Little League pa 
Guaynabo, Puerto Rico. 


Atletanan di Judo Division Cadet a atende campo di 
entrenamento na Republica Dominicana, unda 

Brandon Wong a logra 


MEDAYA 


RECIENTEMENTE un delegacion di judo 
di cadet consisti di e atletanan Theron Farro, 
Yuri Coffie, Jean-Luc Harms y Brandon Wong 
hunto cu coach Fiderd Vis a sali pa Republica 
Dominicana, unda nan a atende un campo di 
entrenamento. Esaki como preparacion p’e 
competencia di US Open cu lo tuma lugar den 
e di tres siman di juli. 

Banda di e campo di entrenamento, e 4 atletanan 
di judo a haya e oportunidad unico di competi 
den un campeonato unda tabatin varios bon 
judoka di Republica Dominicana participando. 
Pa 4 dia largo e atletanan di Aruba a entrena 
den forma intensivo, aki pa ora nan largo a traha 
duro pa mehora e tecnica y tactica di combate. 
Bou guia di algun experto internacional y ayuda 


di brens 


pa nos propio coach Fiderd Vis, e atletanan a siña 
masha hopi mes cual lo yuda cada un di hisa su 
nivel di combate. 

Pa loke t’e competencia cu nos atletanan di cadet 
a participa na dje mester bisa cu e hoben atleta 
Brandon Wong a logra un di tres lugar, bon pa 
un medaya di brons. 

Awor e 4 atletanan di judo ta bon prepara pa 
loke t’e Open di Merca cu lo tuma lugar dentro 
di dos siman y mei na Fort Lauderdale, caminda 
e mihor judokanan di henter Merca lo competi. 
Un danki sigur na Comision di Subsidio cu a 
subsidia e e biaha di e atletanan di judo pa 
atende un campo di entrenamento na Republica 
Dominicana. 

Director di CEA, Renny 
Geerman a GRADICI 
Maestre Shihan Willy 
pa su colaheracien 


MANERA ta conoci, siman pasa na Dojo Boye Martial Arts 
Center tabatin un training intensive pa personal di Cuerpo Special 
Arubano (CEA) y e personal di K-9 di KIA. Esaki a wordo duna 
dor di Maestro Shihan Willy di Belgica, kende ta na Aruba y tin 
continuo contacto cu Roony Boye. Y asina cu Roony Boye a pidi’e 
pa yuda CEAy K-9, den un seminario, e no a bacila pa haci esaki. 
Tur presenta a keda impresiona cu loke e personahe aki, pa su 
edad, sa di defensa propio y kico e sa di arte martial. 

Na final di e seminario, Director di CEA, Ronny Geerman a gradici 
Shihan Willy pa comparti su conocemento y a regal’e un flanel 
official di CEA y a duna un pin tambe. Pero Shihan Willy a bisa 
Ronny Geerman, cu na Aruba, tin talento tambe, pero cu nos 
mester cuminsa duna balor y reconocimento na nos propio yiunan 
di tera cu conoce e artenan aki tambe. P.e. Roony Boye, kende ta 
un Shinan tambe, a yega di duna les na diferente pais na Europa, 
y pakico no haci uso di su conocemento pa entrena nos hendenan. 
Shinan Willy a gradici tur hende cu a participa y spera cu nan lo 
siña algo, pa nan propio bon y p’e organisacion. 




Limiii' 

GREEN 

di AVP ta atrae 
miles di hende na 
san nicolas 

E TRADICIONAL actividad 
di AVP di Limin’Green na 
San Nicolas ayera anochi a 
trece un multitud di algun mil 
hende den Carnival Village 
hunto. 

For di 6’or atardi hende tabata 
para den rei pa registra pa e 
gran wega di Bingo y pa e rifa 
di auto. Pa 8’or di anochi tur 
stoel tabata ocupa y ainda 
tabata tin hende ta yega. 
Riba potretnan por wak e 
multitud presente na e 
actividad di partido AVP. Den 
siman lo anuncia e ganado di 
e auto y mas di e tremendo 
actividad popular. 

ARIBA diabierna, 26 di juni, e hoben Stephanie F.M. 
Werleman a ricibi su bul na Universidad di Corsou (ex 
UNA). 

Stephanie di 20 aña di edad, a kibra record na 
Universidad di Corsou como e persona mas jong cu a 
yega di gradua di e universidad. Stephanie a ricibi e 
titulo di Bachelor of Science in Business and Economics 
ariba 27 di februari 2015 na unda cu e a defende su 
thesis ariba e topico di ‘Corporate Social Repsonsibility 
in Aruban Commercial Banks’ (esaki lo wordo publica 
den un buki na Universidad di Corsou). Pa e thesis 
Stephanie a ricibi un 9.0. Stephanie a gradua ‘cum laude’ 
cu un average di 8.7, y tambe ta e prome studiante pa 
caba e Bachelor program den menos di 3 aña (2 aña y 
mei). 

Tambe, Stephanie ta e best geslaagde di e facultad di 
‘Social Sciences and Economics’, a gana e best thesis 
award den su categoria y a ricibi premio di Algemene 
Spaar- en Kredietcooperatie ACU Curaçao pa cu 
esakinan. Ademas di e Bachelor of Science degree in 
Business and Economics, Stephanie tin electives den e 
estudio di ‘Accountancy & Controlling’. 


E hoben Arubiano 

Stepbanie 

Vferleman 

ta kibra recordna University of Curaçao (ex UNA). 


Stephanie a cuminsa studia na Corsou na aña 2012, 
despues di a caba su VWO na Colegio Arubano. Promer 
cu esaki Stephanie a atende Colegio Laura Wernet 
Paskel. 

Sigientemente, Stephanie lo ta bayendo Hulanda den e 
promixo luna pa hasi su Master of Science den Finance 
na Tilburg University. 



Stephanie ta yiu di Mathew 
y Ika Werleman di Kadushi 
Largo. Pabien ta bin di su 
mayornan, rumanan (y 
sra), su subrina, famianan 
Werleman y Vrolijk, y demas 
famia. 

Tsunami cu un 





E AGRUPACION musical, 
Tsunami a lansa un single 
nobo, titular: “Asina-Asina” 
aregla pa Rodney van der 
Biezen y compone pa Joane 
Martina y Aimee Silvanie 
(Deep Texture) y interpreta 
pa Maya Marin. 

Un single nobo, cu sigur lo 
wordo scucha na nos radio- 
emisoranan. Un palabra di 
pabien na Tsunami, cu e sigle 
nobo aki. Danki di antemano 
p’e sosten y disfruta di dje, t’e 
peticion di Tsunami. 







SINOER; MMMARIN 

flRRANGER: RODNEY V/D BIGEN __, 

COMPOSEAS; AIMÉE SILVANIE 8 IOANE MARTINA CDEEP TEXTOREl^ 

E desaroyo riba tereno deportivo t’e prioridad 
di directiva p’asina di e manera aki crea 
lidernan di mañan. Digicel Aruba y SV Estrella 
ta comparti e mes un ideologia y mesun 
puntonan. Deporte t’e base di un nacion y si 
esaki ta bon hiba un nacion semper ta keda 
sano y productivo. 

SVEstrella a gradici Digicel Aruba enormemente 
p’e confianza y ta determina pa trece e victoria 
un biaha mas pa nan patrocinado. 

“Pa nos ekipo ta un gran honor y orguyo di por 
carga nomber di Digicel Aruba cu respet riba 
nos camiseta nan” Lionel Croes (Rupi - Rupi) 
Presidente di SV Estrella a expresa. 

E directiva di SV Estrella ta forma pa Presidente 
L.Croes, Secretario General J.Winterdaal, 
Tesorero A.Vrolijk, y comisario nanA.T.Vrolijk, 
L.Croes-Geerman y M.Croes. Madrina ta 
J.Feliciana. 

Digicel Aruba ta desea e ekipo di SV Estella 
hopi exito den e siguiente weganan decisivo 
pa titula campeon di futbol division di honor 
na Aruba. 


Digicel Aruba 
ta patrocina 
uniform pa 
SV Estrella 


DIGICEL un biaha mas ta demostra 
su compromiso pa nos comunidad y 
su aporte pa deporte cu ta e raiz di un 
nacion sano. 

Aña pasa e Naranjadanan di Santa 
Cruz a duna un presentacion di loke 
t’e mision y vision nobo di dirigente 
di SV Estrella. Digicel Aruba a evalua 
e proyecto y a dicidi di brasa esaki y 
asina forma parti di e gran famia di e 
ekipo di futbol di Santa Cruz. 

Na aña 2006 Digicel Aruba ya a yega 
di patrocina e ekipo di futbol y e tempo 
ey Estrella a titula campeon. 

E aña aki, un bes mas Estrella 
Digicel ta den e gran final p’e 
titulo campeonil contra RCA. 

Pa Digicel e compromiso ta di 
vital importancia mirando 
e seriedad y capacidad 
di miembronan actual 
cu ta hibando e 
timon di e ultimo 3 
aña nan di Estrella. 

Exitoso torneo 
di pesca cu casi 

«00 Kl LO 

di pisca gara 

"E piscado su dedicacion n'e tarea 
aki ta un orguyo pa nos tur cu ta 
hiba riba e pida baranca aki" 


DIA 29 di juli ultimo tabata Dia Internacional di Piscador cu 
ta tambe t’e dia di San Pedro , Patron di Piscadornan. Cu un 
reconocimento special pa tur cu ta eherce e bunita ofishi aki, a 
celebra den gran forma e fin di siman tras di lomba na Centro 
di Pesca Hadicurari. 

Por mira atras na un tremendo torneo di pesca cu participacion 
di mas di 33 boto di cual 25 a participa den categoria open y 8 a 
participa den e categoria crioyo. 

Castro Perez di seccion di pesca na Santa Rosa ta comenta: 
“Por mira atras na un dia hopi exitoso. A gara casi 600 kilo di 
pisca durante e torneo aki. Tin un grupo cu a gara Janpaunan 
gigantesco y tabata orguyoso di nan pesca.” 

A tuma e oportunidad pa gradici e boluntarionan cu a colabora 
den e evento. Santa Rosa a percura pa un tremendo Festival di 
Cuminda di Laman, cu tur presente a sa di disfruta. Pa Minister 
Otmar Oduber cada piscador ta di suma importancia pa nos isla. 
Den historia di nos pais nos piscadornan a semper ta resalta. 
Tin asina hopi leyenda cu a pasa di un generacion pa otro cu ta 
conta di e balentia y amor di grandi di e piscadornan cu tabata 
riesga nan bida pa por provee pa nan famia y e comunidad di 
Aruba. E mandatario ta finalisa bisando: “E piscado su dedicacion 
n’e tarea aki ta un orguyo pa nos tur cu ta biba riba e pida baranca 
aki!” 

Minister Michelle Hooyboer-Winklaar a felicita 
graduadonan di Lands Examen EBA2015 

un COMPROMISO 

pa sigui avansa 


DEN un ambiente masha ameno e 
candidatonan cu a pasa nan Lands 
Examen EBA Class 2015, a reuni 
den presencia di invitadonan pa 
ricibi nan diploma of certificado. 
EBA Class 2015 ta specialmente pa 
tur esnan cu pa un motibo of otro 
no por pasa nan examen of sigui 
lesnan den dia. 

Personanan cu ta completamente 
independiente y mester studia 
segun nan propio iniciativa ya 
cu EBA ta percura solamente pa 
opname di e examen. 

400 Candidato a inscribi p’e 
trayecto aki. Y segun e tempo a 
transcuri masha poco a keda cu e 
focus y solamente 140 a slaag. 

E trayecto ta demostra di ta dificil 
ya cu e tempo ta pasa hopi liher. 
No obstante cu e porcentahe ta 
hopi abao Gobierno di Aruba ta 


sigui cu e sistema aki pa percura pa 
di tur angulo tin un representacion 
p’esnan cu kier studia y alcansa 
nan metanan. 

E confianza ta grandi den 
e sistema aki y como muestra 
Glenda Loepstok, coordinador di 
EBA 2015 a referi na un candidato 
visualmente incapacita cu a logra 
su diploma di HAVO. 

Aruba ta sigui e programa di 
Hulanda pa loke ta examen y 
otro aña lo introduci banda di 
gemiddelde 5.5 un 5 pa kemvakken 
y paVWO gemiddelde 5.5. Tambe 
lo introduci e rekentoetst. 
“Dream your Life and Live your 
dream” ta loke cada un di e 
graduadonan mester focus riba 
dje. Minister Michelle Hooyboer 
- Winklaar a tuma como ehempel 
varios personahe cu a logra trece 


cambionan den mundo cu a resalta 
for di un sistema di trayecto cu 
EBA. 

Tin bes personanan cu ta gradua 
excelentemente ta bay dor di 
bida cu portanan cu ta habri 
automaticamente pa nan dor di 
nan puntonan. 

Al contrario n’esnan cu mester 
lucha hopi duro pa logra algo den 
bida y mester habri e portanan 
cu propio esfuerso, semper ta 
resalta e gana di progresa y e 
determinacion pa supera cu ta 
trece cune cambionan hopi grandi 
dor di tenacidad. 

Ta di stimula mucho mas 
personanan pa sigui refleha e 
realidad y bida. Enseñansa mester 
wordo adapta pa refleha esaki y 
yuda esnan manera boso cu ta 
enfrenta reto y obstaculonan y 


tog ta evalua e balor di un papel 
pa sigui den bida. 

Minister tambe a bay over di e 
cambionan na unda e diplomering 
na Universidad di Aruba mester 
por cambia y introduci un Bachelor 
anochi. 

Na IPA tambe lo mester por añadi 
un sistema di deeltijd anochi na 
unda mas studiantenan por sigui 
nan educacion. 

“Dream your Life and Live your 
dream” ta inicia na momento cu 
bo pone e idea den bo mente cu 
superacion ta un logro personal 
y ta den bo man pa alcansa lo 
maximo den bida, Minister 
Michelle Hooyboer- Winklaar a 
termina bisando, mientras e ta 
felicita tur esnan cu a dia aki a bin 
busca nan diploma. Masha Pabien 
un biaha mas EBA Class of 2015. 

Minister Paul Croes ta anuncia: 

Cambio den 

MANEHO 

pa apoya 
musiconan iocai 


MINISTER drs. Paul Croes lo reuni diarazon ultimo cu 
Asociacion di Musico y Artistanan Arubano (AMAA) pa discuti e 
cambionan den e maneho laboral pa proteccion di nos artistanan 
local. Despues di un mocion den Parlamento di Aruba presenta 
pa fraccion di AVP y particularmente Parlamentario Jeffrey Kelly, 
Minister Paul Croes a haci cambionan cu a drenta na vigor dia 1 
di juli, 2015. 

Un di e cambionan ta ensera cu cualkier establecimento, hotel, 
restaurant cu pidi un permiso pa un musico di afor, cu e prome 
permiso aki lo no wordo otorga. Lo mester check cu Departamento 
di Labor y e Asociacion di Musico pa mira si tin artistanan local 
prome cu otorga e permiso aki. 

Banda di esaki, Minister Croes lo ta anunciando tambe mas 
restringcion riba e prome permisonan. 

“Mi ta kere cu e cambio aki, lo percura pa nos artistanan local haya 
mas oportunidad pa por eherce nan trabou y nan arte. 

Asina nos ta cumpli cu e mocion di Parlamento, pero mas 
importante cumpli cu nos propio yiunan di tera. Nos tin hopi 
talento aki na Aruba, cu mester haña proteccion laboral”, Minister 
Paul Croes a anuncia. 



Festival di 

SAN JUAN 

na Tilburg 



DEN HAAG/TILBURG - E 

comunidad Arubano na Hulanda 
a celebra Dia di San Juan na 
Tilburg. Presente na e ocacion 
aki tabata representante cultural 
di Gabinete di Aruba sr. Angelo 
Tromp, miembronan di Nos 
Baranca y un publico grandi di 
Arubianonan cu a bin presencia 
e evento cultural aki. 

E festival a cuminsa cu canto di 
nos himno nacional ‘Aruba Dushi 
Tera’. Despues presidente di Nos 
Baranca, sra. Mena Maduro, a 
yama e publico presente bon bini. 
Sra. Maduro a bisa di ta precupa 
cu e continuacion di Festival di 
San Juan. Esaki pasobra ta hopi 
dificil pa logra recuada fondo 
suficiente pa organisa eventonan 
cultural na Hulanda. 

Pesey Nos Baranca pa prome 
biaha a dicidi di pidi grupo 
musical Saborrr pa entretene e 
publico cu nan musica, sperando 
asina cu lo por entusiasma un 
publico mas grandi pa celebra 
San Juan na Hulanda. 
Presidente di Nos Baranca a 
termina su discurso yamado 
Gabinete di Aruba danki pa 


nan sosten financiero y tambe 
a gradici Ministerio di Cultura 
na Aruba pa reconoce y sostene 
iniciativanan cultural na 
Hulanda. 

Sr. Angelo Tromp den nomber di 
Gabinete di Aruba a hiba palabra 
ilustrando cu Aruba y Hulanda 
tin hopi cos comun pa locual 
ta trata e identidad cultural. 
Asina Hulanda ta celebra ‘Sint 
Jan-feest’, cu ta hopi parecido 
na celebracion di San Juan na 
Aruba. Ademas na e ciudad di 
Tilburg tambe carnaval ta wordo 
celebra en grande, mescos cu na 
Aruba. Finalmente sr. Tromp a 
felicita y gradici e directiva, tur 
e voluntarionan di Nos Baranca 
pa e gran trabao cu nan ta haci. 

E aña aki e ganador di e Festival 
di Dera Gai a keda den persona di 
sr. Anthony Giel. Den categoria 
di baile di Dera Gai, ganadornan 
absoluto a bira sr. Roy Kelly y 
sra. Michelle Thijsen. E publico 
presente por a goza di un 
programa hopi varia cu a consisti 
di actuacion di e grupo musical 
Saborrr. 

ULTIMO SIMAN 

di inscripcien pa 
gang di arte 2015 

Bo oportunidad pa briya y desaroya bo 
creatividad riba escenario 


DEPARTAMENTO di Cultura 
Aruba (DCA) ta participa cu 
esaki ta e ultimo oportunidad 
pa inscribi pa participa na e 
Competencia Hubenil Gang di 
Arte 2015 cu e tema Fiesta. Ainda 
tin oportunidad pa inscribi te cu 
dia 10 di juli 2015 prome cu 12’or 
di merdia. 

Gang di Arte (GDA) ta un 
competencia hubenil di arte mas 
grandi y mas gusta pa e hubentud 
aki na Aruba. 

E aña aki GDA ta wordo organisa 
pa di 9 aña consecutivo y lo eleva 
e competencia aki na un nivel mas 
halto, brindando e ganado(nan) 
un oportunidad di intercambio 
artistico tanto local como 
internacional. 

E ganado(nan) lo fungi tambe 
como cara di e competencia y lo 
representa GDA 2015 na diferente 
actividad durante henter aña. Di 
e manera aki ta pone e enfoke 
riba e desaroyo artistico di nos 
hoben(nan). 

GDA, cu ya ta conoci pa 9 aña ta 
ofrece un plataforma pa e hoben 
por expresa, experimenta y 
presenta su mes dilanti un publico 
grandi. 

Tur aña GDA ta bin cu un tema. 
E tema di e aña aki ta esun di 
“Fiesta” y e hobennan mester 
hiba e tema aki den nan obranan 
y presentacionnan. Mester pone 
atencion extra riba hecho cu e 
obra mester ta un propio creacion, 
uno original, creativo y artistico. 
Ya ta varios aña cu GDA ta ofrece 
un programa di preparacion pa 
guia e hobennan cu ta participa 
a base di e concepto y disciplina 
artistico di nan escogencia. E aña 
aki nos ta traha den cooperacion 
cu Popcorn Club y tur participante 


lo mester atende cu e proyecto 
“Dream, Dare & Do” cu lo tuma 
luga riba dianan 13 te cu 17 di juli 
2015. 

Proyecto GDA lo consisti di 
diferente workshop cu lo tuma 
luga dos siman prome cu e 
competencia. Asina aki GDA 
ta curasha e hobennan cu a 
inscribi nanmes, sea individual 
of un grupo di maximo 5 hoben 
pa participa y asina enriquece 
nan creatividad, desaroya nan 
talento y mas cu tur cos, biba un 
experiencia inolvidabel. 

Gang di Arte 2015 ta pa hobennan 
entre 13 y 21 aña di edad cu tin 
talento, creatividad y ta activo riba 
tereno di baile, musica, teatro, 
literatura, poesia, arte visual, 
video art, multimedia, DJ, moda, 
fotografia y deporte creativo. 

E estilo di e forma artistico por 
ta: moderno, contemporaneo, 
tradicional, vanguardista, realista, 
absurdista, surrealista, etc. 

Bo ta desea di mustra bo propio 
creacion riba un stage profesional 
pa un publico grandi? 

Esaki ta bo oportunidad pa 
prepara awo cu bo ta forma parti 
di e famia di GDA pa demostra 
esaki; Briya y destaca manera un 
verdadero artista! 

Pa cualkier informacion por tuma 
contacto cu JhonFreddy Montoya, 
coordinado general y docente na 
number di celular 565-6903 of na 
Departamento di Cultura Aruba 
via telefoon 582-2185 of manda 
un e-mail na teatroaruba@ 
hotmail.com y teatroaruba@ 
gmail.com y facebook: Gang di 
Arte Aruba. 

Tur esaki ta completamente gratis. 

SORTEO Dl RIFA di 

club Kibrahacha 60+ 


SOBTEO D1 LOTERIA D1 CLUB KIBRAHACHA 

DIA3DI JVLI 2015. 




1 PKEinO 

Va.ca.tion Cniise 7 da.ys on Monarch (2 pers.) 

5166 

IFKZinO 

6 Davs Vacation Costa Eica (2 pers.) 

5770 

3PRZinO 

Ttip pa Medellin (2 pers.) 3-diys/2 nights 

4203 

4PRZinO 

La.ptop computer bv Boolchands 

2416 

spRzino 

Flatscreen TV by AMC Unicon 

2440 

fiPRZino 

Weekend stay at Playa Linda 

0477 

7PRZinO 

Bninch for 2 at Hyatt Hotel 

3937 

spRzino 

Dinner for 2 at Ma.damme Janette Hestaurant 

5475 



Diabierna dia 3 di juli e sorteo di 
e fundraising rifa anual di Club 
Kibrahacha 60+ a tuma lugar 
den un ambiente festivo. Tur e 
miembronan a trece nan ticket(s) 
pa wak si nan por a gana un di e 
bunita premionan di semper. 
E grandinan a balia ariba e 
musica di Nelson Sprok y nos 


mes banda Kibrahacha Stars. 
Un danki na notario Rodriguez- 
Taekema pa haci e sorteo pa nos 
manera tur aña. Club Kibrahacha ta 
gradici tur hende y empresanan cu 
a coopera cu nos recaudamento di 
fondo aki. Club Kibrahacha ta desea 
tur miembro y voluntarionan un dushi 
vakantie te cu 14 di augustus 2015 

Xpresa bo mes 

Pa: Candelario A. S. D. - Booshi 
- Wever 



Mientras cu pueblo al final t'esun cu ta carga tur 
consecuencia di un maneho desastroso, 

Gobierno, Parlamento 
y gremionan ta keda 
hunga ^^kat en muis^^ 


UPP deliberadamente a keda e ultimo 
simannan un poco keto riba e acontecimentonan 
cu a bin ta tuma lugar aki na Aruba. E silencio 
premedita aki tabata necesario p’asina por a 
observa y saca afo e sinceridad di e actornan 
representa den Parlamento y Gobierno di 
Aruba cu ta envolucra den e henter e comedia 
divina aki cu yama “Kat en Muis”. 

Na comienzo di april UPP a haci un apelacion 
grandi riba nos Parlamento pa temporisa 
diferente di e proyectonan, particularmente 
esnan PPP. 

Na april caba nos tabata critico pa loke t’e 
perdida di e nocion di realidad cu Mike Eman 
ta sufriendo, sinembargo mientrastanto nos a 
bin ripara cu Mike Eman a infecta e Gobierno 
completo cu su malesa, pasobra ta tur ta sufri 
di un perdida di nocion di realidad tambe. 

Nos a indica e tempo ey cu dia pa dia Minister 
Angel Bermudez ta birando un figura 
decepcionante pa loke ta trata gobernacion, 
y Angel Bermudez mester wordo considera 
un Minister politico di AVP y sigur no un 
“vakminister”. 


Nos a pidi Parlamento, como 
representante di pueblo, pa 
tuma un postura mas critico 
durante tratamento di e 
presupuesto di Pais Aruba. 
Tabata un momento adecua pa 
nan a tuma e pasonan necesario pa 
obliga Gobierno y Ministernan 
pa temporisa proyectonan cu 
lo no yuda nos aworaki na 
nada, y cu pueblo di Aruba, 
y generacionnan cu ta bin, lo 
tin di bay paga schat di placa 
den e siguiente añanan nos 
dilanti. 

Asina nos di UPP a sugeri 
pa p.e. e proyecto di Green 
Corridor wordo wanta, 
principalmente pasobra e 
Director di DOW, sr. Marlon 
Croes a anuncia cu ainda e financiamento 
di e proyecto no a wordo finalisa. Asina nos 
a puntra na Parlamento con por a inicia cu 
e proyecto di Green Corridor caba, mientras 
cu n’e momento ey ainda financiamento no 
tabata rond. 

Mirando e acontecimento di 29 di juni ultimo, 
nos ta kere cu a usa e luna di april pa caba di 
konkel den e proyecto di Green Corridor. 

N’e momento ey ta yega na finalisacion di e 
contrato cu nunca no mester a wordo paga, 
na unda cu e desaroyadornan ta sali cu tur 
bentaha y na unda cu nos tin comprendi cu 
hasta cierto parti di nos codigo civil, esta ley 
di Aruba, nan ta wordo exonera aden. 

Nos a pidi e tempo ey tambe claridad riba 
e Transaction Levy (Transaction Tax) cu 
Minister Angel Bermudez ta papia di dje pa 
bay cubri gastonan di proyectonan PPP. 

Na nos opinion cu introduccion di un tax 
asina Gobierno y Minister di Finanza a caba 
di crash nos economia y nos sistema bancario. 
Aki no a pensa pa alivia e situacion malisimo 
di nos finanza publico, sino mas bien pa )mda 


compinchinan politico haya proyecto. 
Contrario na partidonan den Parlamento, UPP 
ta kere cu e proyecto di Green Corridor, no ta ni 
na bienestar di P’ariba di Brug, ni na bienestar 
di economia di Aruba. 

Tampoco e no ta na bienestar di nos medio 
ambiente/naturaleza, sino na bienestar 
di camaradanan politico di AVP cu a yuda 
financia nan campaña politico y kizas lo ta 
comprometi pa sigui yuda. 

Loke nos por observa aworaki ta, cu na momento 
cu Parlamento ya caba, riba instruccion di nan 
amonan den gobernacion, tabata cla pa acorda 
definitivamente e proyecto di Green Corridor 
y e ley di BAZV, Camara di Comercio parce 
di a lanta for di soño, bisando cu Aruba lo 
sigui bira mas caro y lo no ta comercialmente 
competitivo mas y cu Gobierno di Mike Eman 
mester duna mas claridad prome cu sigui 
ehecucion di mas medida. 

Camara di Comercio den su comunicado ta bisa 
cu na maart ainda nan a reuni cu Gobierno. 
Den e ocasion ey atrobe Angel Bermudez a 
bin papia bunita pa despues pasa e ABB den 
nan strot, pero Camara di Comercio a prefera 
di warda te ora cu Parlamento a haci nan zet 
pa nan sali afor. 

P’esey nos di UPP ta bisa, cu mientras tur nos 
actornan principal, esta Gobiemo, Parlamento 
y Gremio, ta hungando “Kat en Muis”, ta 
pueblo ta sali e perdedor. 

Ta pueblo tin di sigui paga e cuenta di un 
fiesta cu e no tabata y no ta parti di dje. Cu ki 
pudor por pidi pueblo awor pa pone un sticker 
“Orguyoso di mi Pais”? Cua Pais? Kico nos 
mester ta orguyoso di dje, despues di 6 aña di 
mal gobernacion? Orguyoso di paga nos “blou” 
na tur sorto di medidanan? 

UPP ta convenci cu mas bien e KB di aña pasa, 
e menasa di AMRvRB cu a wordo comberti den 
un acuerdo of protocol di 2 di mei ultimo, no 
ta dirigi riba e gobernantenan cu a ocasiona e 
desastre cu nos ta aden, sino riba e pueblo di 
Aruba cu no tin nada di haber cu esaki. 

Porcenlahe di 

GRADUADONAN di 

Celegie EPI pa aña escelar 

2014/2015 


RECIENTEMENTE e diferente unidadnan 
di Colegio EPI tabatin e dicha pa entrega 
diploma n’e graduadonan di nan unidad. 

E resultado total pa Colegio EPI ta 65 
porciento. E resultado p’e diferente 
unidadnan ta como lo siguiente, esta 63 
porciento na unidad Ciencia & Tecnologia, 
82 porciento na unidad Economia, 47 
porciento na unidad Hospitalidad & Turismo 
y 69 porciento na unidad Salubridad & 
Servicio. 

Colegio EPI ta felecita tur graduado y ta 
desea nan hopi exito pa futuro! 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi tristesa pero conforme cu boluntad di Dios nos ta 
anuncia cu a bay laga nos 



AlidaJosepha Oduber 

*07-03-1928 104-07-2015 


Na nomber di su: 

Rumannan: Laurence A. Oduber y tCatharina Oduber-Tromp y 
famia 

tAlbert Oduber y tCarla Oduber-Harms y famia 
tFrida Bekkers-Oduber y tGerry Bekkers y famia 
Rosa F. Valbuena-Oduber y Emanuel Valbuena y 
famia 

Nora C. Croes-Oduber y tAugust E. Croes y famia 
Harold Oduber y Fulvia Oduber-Texier y famia 
tFrederick J. Oduber y Aura Oduber-Craane y famia 

Manera yiu: Arnoud J.C Hazenberg 

Amiganan yega: Lilian Jong, Jeanette Kort, Shila Lampe, Ans 
Van Santen, Carmen Gonzalez y famia, Valbina Lacle-Sanabria 
y famia 

Demas famia: Oduber, Geerman, Croes, Craane, Tromp, 
Hernandez, Rasmijn, Bekkers, Valbuena,Texier, Harms, 
Trapenberg 

Ta invita pa e acto di despedida cu lo tuma lugar diamars 7 di 
juli 2015 na Aurora Funeral Home di 9'or pa 11 'or di mainta, 
despues nos defunto stima lo wordo crema. 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi tristesa pero conforme cu boluntad di Dios nos ta 
anuncia cu a bay laga nos den brasa di Señor 



Raymond Rafael van der Biezen 

Mihor conoci como"Ray" 

^03-06-1965-t05-07-2015 

Acto di entiero lo wordo anuncia despues. 



Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 

Cu hopi tristesa pero conforme cu boluntad di Dios, nos ta 
participa fayecimento di: 



Fortunata Vollebeek-Willems 

Mihor conoci como "Alicia" 
^14-10-1945 - t05-07-2015 

Acto di entiero lo wordo anuncia despues. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardado, mi'n tin falta di nada. Den cunucu di 
yerba berde, e ta ponemi sosega. 

E ta hibami na awa trankil, pa mi bolbe haya forsa" 

Cu inmenso tristeza na nos curazon, pero conforme cu 
bolentad di Dios nos ta participa fayecimiento di: 



Michel Henriquez 

Miho conoci como" Mitch" 

1 17-02-1973^28-06-2015 

Na nomberdi su 

Mama: Maria Henriquez 

Tata: t Chin Henriquez 

Rumannan: Lila Henriquezyyiunan Jaella FarroyYoell Farro 

Germaine Henriquez 

Yiunan: Jervin Michel Henriquez 

Gisenny Solognier 
Jennemie Solognier 

Tantanan: Teresita Luydens y Yiunan 

Maria y Mario Figaroa y yiunan 

Primo y Primanan: Nico Luydens, Clementina Luydens, Daisy Luydens 
y yiu, Carina Luydens y yiunan, Bianca Luydens y yiunan, Gunther 
Luydens y Famia, Junior Luydens, Orlando Figaroa, Christina Figaroa y 
famia, Juliana Semereel y famia, Lourdes Tromp y famia, Rosa Arends y 
famia, Cathy Falconi y famia, LudwinaDijkhoff y famia, Esmeralda 
Jacopucci y yiunan, Astrid Everon y famia, Francis Jacopucci y famia, 
Eveline Jacopucci y famia, Esther Jacopucci y yiunan, Xiomara 
Jacopucci y yiunan, Mary Wilson y famia. 

Deta Jacopucciyyiunan 

Achter primo y primanan: Juvienne, Urvin, Rudi Alin, Ghislaine, Xenia, 
Jovanca, Giovanni,Rigal,Mandy, Kyano, Samira, Fiona, Jose, Julwina, 
Lisandra, Lianne, Steve, Francis, Elaine, Elwin,Zulaika,Julie,Lisa, Susan, 
Angel, Jerry, Taiza, Vientje, Juancito, Jorzinho, Jayron, Jeandre, 
Jean-Jare, Jeanoire, Imarri, Daniela, Patrick, Lionel, Marvin, Danietza, 
David, Esther, Isaac, Sandro, Christina, Vilma, Heidi, Lissanne 

Madrina y Padrino: Teresita Luydens y Mario Figaroa 

Su comprometida: Maritza Koolman 

Primo y bon amigo Django Dijkhoff y Roland Jacopucci 

Bon amigo: Alvin Ruiz, Yvonne Tromp, Marisela Arends 

Mama di su yiu: Karina Petrocchi 

Tur conocirnan den exterior y amigo y amiganan 

Demas famia: Henriquez, Luydens, Figaroa, Dijkhoff, Jacopucci, Arends, 
Falconi,Tromp, Semeleer, Everon, Wilson, Croes, Web, Jacobs, Farro, 
Dirks, Conradus 

Acto di entiero lo tuma lugar Diahuebs 9 di Juli 2015 for di 2.00 p.m te 
4.00 p.m na Misa Santa Anna na Noord y despues pa Santana Catolico 
na Noord. 

Adres pa condolencia: Aurora Funeral Home, Cumana 76, Diaranzon 8 
di Juli 2015 di 7.00 p.m te cu 9.00 p.m. 

Nos ta pidi nos disculpa si den nos tristeza nos por a lubida un of mas 
nomber. Despues di entiero nos no por ricibi bishita di condolencia na 
cas. 




















































Evelyn Wever-Croes a celebra Dia di 
Independencia di Venezuela 

"Mescos 

cu Venezuela, nos na 
Áruba tambe tin e 
responsabilidad pa 
lucba pa conserva 
nos libertad" 


LIDER di MEP, Evelyn Wever-Croes, hunto cu coleganan 
Glenbert Croes, Parlamentario, y dr. Gerrit Croes, Presidente 
di partido, a asisti n’e acto oficial pa conmemoracion di 204 
aniversario di Independencia di Venezuela. 

N’e ocasion ey, Evelyn Wever-Croes a papia di su lasonan 
familiar cu Venezuela. 

“Mi abuelo di banda di mama, Felix Garrido, a bin for di 
Venezuela pa establece su mes y forma un famia aki na Aruba, 
y mi bisa abuelo di banda di tata, Carmelo Lopez, tambe. 
Esaki t’e caso den hopi famia na Aruba, y pesey e dia di awe 
ta un dia pa para keto y reflecciona riba e libertad cu 204 aña 
pasa a wordo logra p’e pais, pero mas aun riba e situacion 
actual. Mescos cu Venezuela, nos na Aruba tambe tin e 
responsabilidad pa lucha pa conserva nos libertad. 

Mi ta felicita henter e comunidad Venezolano riba nos isla 
riba e dia aki”. 


In MEMORIAM 

Mitcb Henriquez 

HAMAS e por a biba soña cu. 

abuso di poder! 

un biahe prepara cu tanto 

Awe e morto di Mitch t’e tristo 

amor 

realidad 

y alegria, pa bay tene duro den 

cu nos pueblo tin di biba cu ne 

su brazanan su yiunan. 

y ta yore 

kendenan 

Un yiu di tera cu a bira victima 

tabata p>e su tesoronan di mas 

di un acto 

aprecia 

violento yen di rabia, cu a kibra 

lo por a termina den un 

nos curazon 

tragedia insolito 

y pueblo ta pidi husticia 

cual a laga mundo babuca e 

pasohra caminda 

indigna 

no tin husticia no tin paz ni 

un acto brutal y askeroso 

tampoco garantia 

indescritible. 

pa nos lihertad ni pa nos 

Zuider Park, Den Haag a bira e 

derechonan> 

escenario 

di un crimen di mas 

Tur loke e famia ta exigi ta pa 

repugnante y condenable. 

Mitch, ta 

caminda Mitch, un ^du di tera a 

husticia pa nan difunto sosega 

bira victima 

na paz. 

un 5 du stima, un tata amoroso. 

Den Reino di Nos Señor 

un ruman keri! 

Creador nos ta sigur 
cu Mitch ta hay ocupa su lugar 

Morto di Mitch ta cosecha di e 

ya reserve! 

simia di odio 

violencia y discriminacion 

Hopi forza na e famia cu e 

planta pa siguidornan 

perdida 

di xenopobia y di racismo; 

Digna MLacle 














